text: Slæbebåd skadet: Ramte bore-rig
  28 juni 2012 kl. 09.08
  Slæbebåden Skuld fra Fredericia fik slået hul i siden, da den torsdag formiddag stødte sammen med den bore-rig, som var under bugsering i Esbjerg Havn. Den er nu slæbt til kaj - og hullet er ved at blive lukket.
  Der er udlagt flydespærringer for at inddæmme den olie, som måske flyder ud fra slæbebåden. 
  - Men det er heldigvis dieselolie, som fordamper, siger maritim chef i Esbjerg Havn, Torben Jensen til TV SYD. 
  Uheldet skete, da slæbebåde var ved at trække den fjerde bore-rig til reparation i Esbjerg. Slæbebådens hovedmotor satte ud - og den stødte sammen med riggen.
  Der skete ingen skade på personer ved sammenstøddet.
  